दुलाराइ मुलुगजों लोगोसे भारति माखासे राइजोफोराव गोजाम बायखोन्दा नेरसोनथिफोरखौ फोसाबफिननानै रैखाथियै दोनथुमनो नाजानायखौ नुनो मोनदोंब्लाबो जोंनि आसामआव बिनि उल्थासो नुनो मोन। बेनिनो मोनसे बिदिन्थि महरै दरं-उदालगुरि जिलानि सिमना सेरनि गामि भुरारगरआव राजानि समनि मोनसे फुख्रि (गोर)खौ फोजोबस्रांनोसो लादों। ओनसोलनि थागिबिफोरा फोरमायनाय बादिब्ला जारिमिनारि सम्पद महरै गनायथि जानाय बे गोरआव खायसे सुबुंफोरा हा जावनानै बेनि नेरसोनथिफोरखौ फोजोबस्रांनो नाजादों होनना मिथिहोदों। आन्दाजआव खमैबो जिसेजौ बोसोरनि सिगांनि राजा आरिमन्टआ दावहानि समाव सुथुरनि गाग्लोबनायनिफ्राय रैखा मोननो थाखाय बे गोर खौ बानायदोंमोन होननानै सानना लादों। गुबुन फारसेथिं राजा समनि बेफोर नेरसोनथिफोरा दाफामफिननायनि आंखालआव बोसोरफ्रोमबो एफा-एफा बायलांबाय थानायजों लोगोसे खायसे सोद्रोम गैयै सुबुंफोरा बै  जायगायाव हा जावनानै फोजोबस्रांनो नाजानायसो नुनो मोनदों। बेनिखायनो ओनसोलनि राइजो-राजाफोरा बै जायगाखौ फोसाबनायजों लोगोसे दाफामफिननानै रैखाथि होनांगौ होननानै सोरखारखौ खावलायदों।